મ્યુનિસિપલ કોર્પોરેશન દ્વારા સંચાલિત વીએસ હોસ્પિટલની ગુજરાત અને ગુજરાત બહાર એક સમયે ભારે પ્રતિષ્ઠા હતી, પરંતુ છેલ્લા કેટલાક સમયથી વીએસ હોસ્પિટલની પ્રતિષ્ઠા ઘસાતી જાય છે અને તેમાં પણ વીએસ હોસ્પિટલના મહાત્મા ગાંધીજી અને સરદાર પટેલના અાશીર્વાદથી ઊભા થયેલા જૂના બિલ્ડિંગને તોડવાના તંત્રના પ્રયાસ સામે ભારે વિરોધ પણ થયો હતો. હાલમાં આ બિલ્ડિંગ પણ બિસમાર થઇ ગયું છે. તંત્ર દ્વારા વહેલી તકે બિલ્ડિંગનું રિપેરિંગ કરાવવું જરૂરી બન્યું છે.